Lieky
Možem uzivat Remyelin na cervikokranialny syndrom.,ale lieky podobne artrotec a lieky ktore obsahuju diclofenac mi strašne zvyšuju tlak
Dobrý deň,
ďakujeme za Vašu otázku.
Pri dlhodobejších ťažkostiach spočíva základ liečby v správnej rehabilitácii, vďaka ktorej je možné cervikokraniálny syndróm úspešne na dlhú dobu odstrániť, alebo pri vážnych prípadoch aspoň obmedziť jeho prejavy na minimum.
Remyelin je určený pre správne fungovanie nervov, ktorých funkcia môže byť narušená v dôsledku dráždenia lebečných nervov. Účinok na akútnu bolesť porovnateľnú s diklofenakom však nemá. V prípade akútnych bolestí je potrebné sa o alternatívnej liečbe poradiť s ošetrujúcim lekárom. Kombinácia Remyelinu s liekmi od bolesti sa často využíva v liečbe neurologických ochorení a môže zvyšovať účinnosť analgetickej liečby.
Prajem skorú úľavu od ťažkostí.
S pozdravom
PharmDr. Veronika Kiabová